Kom wind, kom weer… Jóú huis is veiligArgieffoto Die komende reënseisoen kan huiseienaars duur te staan kom indien hulle nie vroegtydig hul huise nagaan, die nodige aanpassings maak en herstelwerk doen nie. Volgens die versekeringsmaatskappy Virseker kan weerverwante faktore wat met die reënseisoen gepaardgaan groot skade aan eiendom aanrig en daarom moet huiseienaars nóú proaktief optree om dit te voorkoms. Boonop moet huiseienaars ook tydens die reënseisoen feitlik dubbeld meer aan versekeringseise opdok. Luidens ŉ verklaring uitgereik deur Virseker kan die getal eise wat huiseienaars tydens die reënseisoen – van Oktober tot Maart – indien, met tot soveel as 97% toeneem, in vergelyking met ander seisoene. Dit kan hoofsaaklik aan weerverwante faktore toegeskryf word. “Water-, hael- en weerligskade of bome wat val is tipies die grootste sondebokke. Iets wat kommerwekkend is, is dat dit in meeste gevalle deur goeie, proaktiewe inspeksies en -onderhoud voorkom kon word,” sê Ricardo Coetzee, woordvoerder van Virseker. Virseker bied die volgende wenke om die kanse vir skade te verminder: “Net omdat jou huis die laaste reënseisoen goed deurstaan het, beteken nie alles is steeds klopdisselboom nie. Doen eerder die moeite om dit weer noukeurig na te gaan of professioneel te laat nagaan, neem proaktiewe stappe en vermy sodoende moontlik duisende rande se skade, en dalk selfs ernstige beserings,” sê Coetzee.